DA en EFF in koalisie – praag.co.za
DA en EFF in koalisie
Die DA en die EFF staan luidens berigte op die drumpel om ’n historiese koalisieooreenkoms te sluit wat beloof om die munisipale regeringstoneel in Suid-Afrika dramaties te verander (foto hierbo).
Rapport berig die pakt, wat na verwagting vandag of môre gefinaliseer sal word, sal beteken dat vyf van die grootste stede in Suid-Afrika, insluitende die hoofstad, nie meer onder ANC-beheer sal wees nie.
Johannesburg, Pretoria, Mogale City (Krugersdorp) en Nelson Mandelabaai (Port Elizabeth) sal deur ’n DA-EFF-koalisie regeer word, terwyl die vyfde, Kaapstad, reeds sedert 2011 uitsluitlik deur die DA regeer word.
In Rustenburg gaan die DA-EFF-koalisie waarskynlik die ANC toelaat om ’n minderheidsregering te vorm omdat geen enkele party of koalisie daar 50% + 1% van die setels kon wen nie.
Skrywer praagGepubliseer op 15 Augustus 2016 15 Augustus 2016 Kategorieë Nuus, Suider-AfrikaSleutelwoord DA, EFF, koalisie, munisipaliteite
Vorige Vorige artikel: Nog onluste dreig by kampusse
Volgende Volgende artikel: Twee Suid-Afrikaanse ISIS-simpatiseerders vra borg